Es-mil-e-ua-net-II-WEB	E ère un òme plan generós e de granesa, e m’auie en grana estimacion, enquiath punt qu’un dia me manèc cridar, e ère un dia benedit coma aguest; e quan arribè ena sua casa lo trapè enrodat de molti amics, e a toti les deishèc entà vier ath mèn encontre, e me didec: “Te prègui que me sagnes.” Alavetz treiguí er astrolabi, mesurè era nautada deth solei, examinè atentiuament es calculs, e vedí qu’era ora ère nefasta e qu’aqueth dia ère plan perilhosa era accion de sagnar.